স্যালুট্যাট
স্যালুট্যাট (ইংরেজি: Salutat) আমেরিকান চিত্রশিল্পী টমাস এয়াকিনস (১৮৪৪-১৯১৬) কর্তৃক ১৮৯৮ সালে অঙ্কিত একটি চিত্র। ঐ বছর অনুষ্ঠিত একটি সত্যিকারের বক্সিং ম্যাচের ভিত্তিতে ছবিটি আঁকা হয়। ছবিতে দেখা যায়, একজন মুষ্টিযোদ্ধা ম্যাচের পর দর্শকদের উদ্দেশ্যে হাত নাড়ছে। এয়াকিনসের জীবনীকার লয়েড গুডরিকের মতে, স্যালুট্যাট "এয়াকিনসের অন্যতম শ্রেষ্ঠ অবয়ব-অঙ্কন"। লাতিন ভাষায় ছবির শিরোনামের অর্থ "সে অভিবাদন জানায়"।